EkBass/fiwiki-20250220-pages-articles huggingface dataset:
Ken Stabler

Ken Michael ”Snake” Stabler (25. joulukuuta 1945 Foley, Alabama – 8. heinäkuuta 2015 Gulfport, Mississippi) oli yhdysvaltalainen amerikkalaisen jalkapallon pelaaja, tarkemmin pelinrakentaja. Stabler osallistui Pro Bowliin neljään otteeseen. Hän oli NFL:n ”Most Valuable Player” 1974 ja voitti Bert Bell -palkinnon vuonna 1976. Hänet valittiin 1970-luvun vuosikymmenjoukkueeseen (all-decade team). Stabler pelasi yliopistotasolla Alabamassa. Ammattilaisseuroina olivat Oakland Raiders, Houston Oilers ja New Orleans Saints. ==Lähteet== Luokka:Yhdysvaltalaiset amerikkalaisen jalkapallon pelaajat Luokka:Vuonna 1945 syntyneet Luokka:Vuonna 2015 kuolleet
Neuvottelupeli

Neuvottelupeli on peli, jossa vastakkain ovat kahden hengen pelissä joukkueet. Joukkueen jäsenet voivat keskustella ja miettiä yhdessä, miten aikovat tehdä pelissä. Yleensä termiä käytetään shakkipeleistä, joissa on monta henkeä samalla puolella. == Lähteet == Luokka:Pelit
Pakkahuoneenkatu

Pakkahuoneenkatu on Oulun katu, joka kulkee poikki kaupungin ruutukaavakeskustan alkaen Oulun kauppatorin pohjoisreunalta ja päättyen Rautatienkadulle kaksi korttelin väliä etelään rautatieasemalta. Pakkahuoneenkadun alkupäässä sijaitsee vastikään remontoitu Teräksen talo, nykyinen ravintola Uusi Seurahuone, jota vastapäätä on Oulun yliopiston arkkitehtiosaston tiloja. Pakkahuoneenkadun varrelle sijoittuvat myös Oulun keskusaukio ja Otto Karhin puisto. == Historiaa == Pakkahuoneenkatu () on ollut olemassa jo Ruotsin vallan aikana. Nimensä katu on saanut kauppatorilla sijainneesta pakkahuoneesta. == Lähteet == Luokka:Oulun kadut Luokka:Pokkinen Luokka:Vaara
Franco Harris

Franco Harris (7. maaliskuuta 1950 – 20. joulukuuta 2022) oli yhdysvaltalainen amerikkalaisen jalkapallon pelaaja. Hän pelasi keskushyökkääjänä Pittsburgh Steelersissä vuosina 1972–1983 ja sen jälkeen lyhyesti Seattle Seahawksissa. Harris oli yhdeksään otteeseen Pro Bowlissa. Hänet valittiin 1970-luvun vuosikymmenjoukkueeseen (all-decade team), ja hänet on kelpuutettu Pro Football Hall of Fameen. == Lähteet == Luokka:Yhdysvaltalaiset amerikkalaisen jalkapallon pelaajat Luokka:Vuonna 1950 syntyneet Luokka:Vuonna 2022 kuolleet
Pakkahuoneenkatu (täsmennyssivu)

Pakkahuoneenkatu on tai on ollut yleinen kadunnimi vanhoissa suomalaisissa kaupungeissa. Se voi tarkoittaa jotain seuraavista: * Pakkahuoneenkatu, katu Oulussa * Pakkahuoneenkatu, Kemin Kauppakadun entinen nimi * Pakkahuoneenkatu, Raahen Brahenkadun entinen nimi * Pakkahuoneenkatu, Tampereen Åkerlundinkadun entinen nimi.
Hammersmith & City line

Hammersmith & City line on Lontoon metron metrolinja. Matkustajia on vuosittain 45 845 000.Hammersmith & City line facts Viitattu 11.3.2013. 25,5 kilometrin mittaisella linjalla on 29 asemaa. 28 linjan asemasta 14 on maan alla. Linjan tunnusväri on vaaleanpunainen. ==Lähteet== Luokka:Lontoon metro
Samuil Vainštein

Samuil Osipovitš Vainštein (1894 – 1942) oli venäjänjuutalainen shakinpelaaja, shakkitapahtumien organisoija, julkaisija ja toimittaja. Vainštein oli yksi niistä yhdestätoista venäläisestä pelaajasta, jotka jäivät ensimmäisen maailmansodan syttyessä 1914 Saksaan vangeiksi oltuaan tuolloin siellä turnauksessa. Vangit pelasivat keskenään useita turnauksia sodan aikana Saksassa. Sodan päätyttyä Vainštein palasi Pietariin (Leningradiin). Hän oli tärkeä shakkimaailman vaikuttaja paitsi kärkipelaajana, myös yhdistystoiminnan moottorina ja lehtimiehenä. Hän oli yleisvenäläisen shakkiliiton johdossa jo vuonna 1924 ja vuodesta 1938 Leningradin shakkiklubin esimies. Vainštein puhui kaikkia Euroopan tärkeimpiä kieliä sujuvasti. Hän kuoli nälkään Leningradin piirityksen aikana 1942. ==Lähteet== *E. Winter: Chess notes archives: 3540. The internees *V.Faibisovich: The first six years *B. Wall: Chess During World War II Luokka:Venäläiset shakinpelaajat Luokka:Vuonna 1894 syntyneet Luokka:Vuonna 1942 kuolleet
Instrumentalisti (musiikki)

Instrumentalisti eli soitinmuusikko on muusikko, joka käyttää soitinta musiikin soittamiseen tai esittämiseen. Instrumentalisti voi olla perehtynyt yhteen tai useampaan soittimeen. Monta soitinta taitavaa instrumentalistia sanotaan multi-instrumentalistiksi. Luokka:Musiikkialan ammatit
Aleksei Seleznjov

Aleksei Sergejevitš Seleznjov (, 1888 Tambov, Venäjä – kesäkuussa 1967 Bordeaux, Ranska) oli venäläinen shakinpelaaja. Seleznjov syntyi varakkaaseen venäläiseen perheeseen. Hän valmistui Moskovan yliopistosta. Seleznjov pelasi useissa vallankumousta edeltävissä turnauksissa Moskovan shakkiklubilla. Hän oli 8.-10. Vilnassa 1912. Vuonna 1913 hän osallistui kolmeen turnaukseen Moskovassa ja sijoittui sijoille 1-2, 4-5 ja 5-6. Vuonna 1914 Seleznjov oli pelaamassa Mannheimissa, kun ensimmäinen maailmansota alkoi. Hänet otettiin vangiksi yhdentoista muun venäläisen pelaajan kanssa. Seleznjov vapautettiin myöhemmin. Hän osallistui useisiin turnauksiin ja otteli monia pelaajia vastaan vielä sodan aikana. Maailmansodan jälkeen Seleznjov voitti Berliinissä turnauksen 1919 ja sijoittui toiseksi toisessa. Seuraavana vuonna hän voitti taas Berliinin turnauksen, mutta sijoittui vasta neljänneksitoista Göteborgissa. Vuonna 1921 Seleznjov oli 3.-4. ja 4. Tribergin turnauksissa. 1922 hän oli 14.-15. Pistyanissa, ja vuonna 1923 neljäs Ostravassa. Vuonna 1924 Seleznjov oli 4.-5. Meranin turnauksessa. Seleznjov osallistui useisiin Neuvostoliiton mestaruuskilpailuihin, muttei menestynyt niissä. ==Aiheesta muualla== * Luokka:Neuvostoliittolaiset shakinpelaajat Luokka:Venäläiset shakinpelaajat Luokka:Vuonna 1888 syntyneet Luokka:Vuonna 1967 kuolleet
Hans Plenk

Hans Plenk (21. helmikuuta 1938 Bad Reichenhall – 10. syyskuuta 2023 Schönau am Königssee) oli Länsi-Saksaa edustanut ohjaskelkkailija. Hän voitti pronssia yksinkelkkailussa Innsbruckin talviolympialaisissa 1964. Grenoblen olympialaisissa 1968 hän sijoittui yksinkelkkailussa kuudenneksi ja parikelkkailussa parinsa Bernhard Aschauerin kanssa neljänneksi. Plenk voitti ohjaskelkkailun maailmanmestaruuskilpailuissa viisi mitalia: kultaa yksinkelkkailussa 1965, hopeaa yksinkelkkailussa 1961 ja 1963 ja pronssia sekä yksin- että parikelkkailussa 1960. ==Lähteet== Luokka:Saksalaiset ohjaskelkkailijat Luokka:Saksalaiset olympiamitalistit Luokka:Vuonna 1938 syntyneet Luokka:Vuonna 2023 kuolleet
Fritz Nachmann

Fritz Nachmann (s. 16. elokuuta 1929) on Länsi-Saksaa edustanut entinen ohjaskelkkailija. Hän voitti pronssia vuoden 1968 talviolympialaisissa Grenoblessa. Lajinsa maailmanmestaruuskilpailuissa Nachmann voitti kaikkiaan viisi mitalia. Niistä kolme oli kultaa (1957, 1958, 1963); hopeaa (1962) ja pronssia (1955) yksi kumpaakin. Euroopan-mestaruuskilpailuissa Nachmann ylsi vuonna 1967 hopeaan. Luokka:Saksalaiset ohjaskelkkailijat Luokka:Saksalaiset olympiamitalistit Luokka:Vuonna 1929 syntyneet Luokka:Elävät henkilöt
Joseph-Aurèle Plourde

Joseph-Aurèle Plourde OC (12. tammikuuta 1915 – 5. tammikuuta 2013) oli kanadalainen katolisen kirkon pappi. Hänet vihittiin papiksi 7. toukokuuta 1944 ja piispaksi 26. elokuuta 1964.Archbishop Joseph-Aurèle Plourde Plourde toimi Ottawan arkkihiippakunnan arkkipiispana vuosina 1967–1989. Häntä seurasi Marcel André J. Gervais.Archdiocese of Ottawa ==Lähteet== Luokka:Katoliset arkkipiispat Luokka:Kanadalaiset papit Luokka:Officer of the Order of Canada Luokka:Vuonna 1915 syntyneet Luokka:Vuonna 2013 kuolleet
Marcel André J. Gervais

Marcel André J. Gervais (21. syyskuuta 1931 Elie, Manitoba – 6. elokuuta 2023 Ottawa, Ontario) oli kanadalainen roomalaiskatolinen arkkipiispa. Hänet vihittiin papiksi 31. toukokuuta 1958 ja piispaksi 11. kesäkuuta 1980.Archbishop Marcel André J. Gervais Gervais toimi Ottawan hiippakunnan arkkipiispana Joseph-Aurèle Plourden jälkeen vuosina 1989–2007.Archdiocese of Ottawa ==Lähteet== Luokka:Kanadalaiset katoliset arkkipiispat Luokka:Vuonna 1931 syntyneet Luokka:Vuonna 2023 kuolleet
Sport Lubango e Benfica

Sport Lubango e Benfica on angolalainen jalkapalloseura, jonka kotikaupunki on Lubango. Seura pelaa Segundonassa, joka on Angolan toiseksi korkein sarjataso. Benfica pelaa kotiottelunsa Estádio Nossa Senhora do Monte-stadionilla, jolle mahtuu 14000 katsojaa. Luokka:Angolalaiset jalkapalloseurat Luokka:Vuonna 1950 perustetut urheiluseurat
Wacker Arena

Wacker Arena on monitoimistadion Burghausenin kaupungissa Saksassa. Parhaimmillaan noin 10 000 katsojaa vetävää stadionia käytetään pääasiassa jalkapallo-otteluissa. Se on kolmannessa divisioonassa pelaavan jalkapalloseura Wacker Burghausenin kotikenttä. Luokka:Altötting (piirikunta) Luokka:Baijerin urheilupaikat Luokka:Saksan jalkapallostadionit Luokka:Baijerin jalkapallo
Isaac Kashdan

Isaac Kashdan (19. marraskuuta 1905 New York – 20. helmikuuta 1985 Los Angeles) oli yhdysvaltalainen shakin suurmestari sekä shakkikirjailija. Kashdan oli yksi maailman parhaista pelaajista 1920-luvun lopulla ja 1930-luvun alussa. Hän oli Yhdysvaltain mestari kahteen otteeseen (1938 ja 1947). Kashdan pelasi viisi kertaa Yhdysvaltain joukkueessa shakkiolympialaisissa voittaen yhteensä yhdeksän mitalia. ==Aiheesta muualla== * Luokka:Shakin suurmestarit Luokka:Yhdysvaltalaiset shakinpelaajat Luokka:Shakkikirjailijat Luokka:Vuonna 1905 syntyneet Luokka:Vuonna 1985 kuolleet
Stan Benjamin

Alfred Stanley ”Stan” Benjamin (20. toukokuuta 1914 – 24. joulukuuta 2009) oli yhdysvaltalainen baseballpelaaja. Hänen ammattilaisseuroinaan olivat Philadelphia Phillies (1939–1942) ja Cleveland Indians (1945). Benjamin syntyi Framinghamissa, Massachusettsissa, ja opiskeli McDaniel Collegessa. == Lähteet == Luokka:Yhdysvaltalaiset baseballpelaajat Luokka:Vuonna 1914 syntyneet Luokka:Vuonna 2009 kuolleet
Oskar Fredriksen

Oskar Fredriksen (9. helmikuuta 1909 – 19. kesäkuuta 1991) oli norjalainen maastohiihtäjä. Hän voitti kultaa 4 × 10 kilometrin viestissä Chamonix’n MM- kisoissa 1937 Annar Ryenin, Sigurd Røenin ja Lars Bergendahlin kanssa; hopeaa sai Suomi ja pronssia Italia. == Lähteet == Luokka:Norjalaiset maastohiihtäjät Luokka:Vuonna 1909 syntyneet Luokka:Vuonna 1991 kuolleet
Dmitri Bulykin

Dmitri Olegovitš Bulykin (, s. 20. marraskuuta 1979 Moskova, Neuvostoliitto) on venäläinen jalkapalloilija, joka edustaa alankomaalaista Twenteä. Bulykinin pelipaikka on hyökkääjä. Bulykin on pelannut Venäjän maajoukkueessa 15 ottelua ja tehnyt niissä seitsemän maalia. Advocaatin aikana Bulykin ei loistavista esityksistään huolimatta päässyt kertaakaan maajoukkueeseen. == Lähteet == * * Luokka:Venäläiset jalkapalloilijat Luokka:Vuonna 1979 syntyneet Luokka:Elävät henkilöt
Pohjan Jousi

Pohjan Jousi ry on kemiläinen jousiammuntaseura. Seura on perustettu vuonna 1959. Jäseniä yhdistyksellä on 120, joista noin 30 kilpailee aktiivisesti. Jäsenten iät vaihtelevat 11-75 ikävuoden välillä. Harjoituspaikkoina seura käyttää Kemin Karjalahdella sijaitsevaa harjoitteluhallia sekä Ristikankaalla sijaitsevaa jousiammuntarataa, jonka huollosta vastaa Kemin kaupunki. Seuran ampujilla on hallussaan useita Suomen ennätyksiä. Pohjan Jousi kuuluu jäsenenä Suomen Jousiampujain liittoon (SJAL). Seuran nykyisenä puheenjohtajana toimii Seppo Hautamäki sekä sihteerinä Elisa Hautamäki. Seuran menestynein urheilija on olympiamitalisti Jari Lipponen. Seuraa edustaa myös Ateenan olympiakisoihin osallistunut Mari Piuva. == Lähteet == * Seuran kotisivut, * Suomen Jousiampujain Liitto, http://www.sjal.fi Luokka:Kemiläiset urheiluseurat Luokka:Suomalaiset jousiammuntaseurat Luokka:Vuonna 1959 perustetut urheiluseurat
Alicante CF

Alicante Club de Fútbol on jalkapalloseura Alicantesta Valencian alueelta Espanjasta. Sen edustusjoukkue pelaa Espanjan neljänneksi korkeimmalla sarjatasolla Tercera Divisiónissa. Alicanten paikallisvastustaja on Hércules. Molempien joukkueiden kotistadionina toimii José Rico Pérez, joka oli yksi vuoden 1982 MM-kilpailuiden areenoista. == Historiaa == Alicante Club de Fútbol perustettiin vuonna 1918. Suurimman osan historiastaan se on pelannut Tercera Divisiónissa,Datos y Historial Futbolme. Viitattu 17.6.2008. joka oli alun perin Espanjan kolmanneksi ja 1970-luvulta lähtien neljänneksi korkein sarjataso. Espanjan sisällissodan jälkeisellä kaudella 1939–1940 Alicante pelasi ensimmäistä kertaa toiseksi korkeimmalla sarjatasolla Segunda Divisiónissa. Sarja oli jaettu viiteen kahdeksan joukkueen lohkoon,Spain, Final Tables 1939–1949 RSSSF. Viitattu 17.6.2008. ja Alicante sijoittui omassa lohkossaan kolmanneksi, joka on sen paras sijoitus sarjassa. Seuraavaksi kaudeksi sarjajärjestelmää kuitenkin uudistettiin, ja Alicante pudotettiin Terceraan, jossa se pelasi aina 2000-luvulle asti lukuun ottamatta lyhyitä vierailuja Segundassa vuosina 1951–1952 ja 1956–1958 sekä runsaan kymmenen vuoden jaksoa aluesarjoissa 1960- ja 1970-luvuilla. Kauden 2000–2001 päätteeksi Alicante onnistui nousta Tercerasta Segunda División B:hen ja kauden 2007–2008 päätteeksi 50 vuoden tauon jälkeen Segundaan koetettuaan onneaan nousukarsinnoissa myös edellisenä kolmena kautena. Noususta joukkue karsi Fuerteventuran ja Ponferradinan kanssa.Promoción a Segunda Futbolme. Viitattu 17.6.2008. Joukkue putosi kuitenkin jo yhden kauden jälkeen takaisin Segunda B:hen sijoituttuaan Segundan kolmanneksi viimeiseksi. == Lähteet == == Aiheesta muualla == *Alicante Club de Fútbolin sivusto Alicante Luokka:Alicanten maakunta Luokka:Vuonna 1918 perustetut urheiluseurat
Ammunnan maailmanmestaruuskilpailut 1999

Kansainvälisen ampumaurheiluliiton (ISSF) haulikkolajien maailmanmestaruuskilpailut järjestettiin 1.-12.7.1999 Tampereella. ==Miehet== Kilpailija Kilpailija Tulos Joukkue Tulos Skeet Skeet Skeet Skeet Skeet Skeet Pietro Genga 147 (123+24) 368 Drew Harvey 147 (123+24) 360 Andrea Benelli 146 (123+23) 359 Trap Trap Trap Trap Trap Trap Michael Diamond 145 (120+25) 352 Aleksei Alipov 145 (123+22) 351 Manuel Silva 144 (120+24) 351 Kaksoistrap Kaksoistrap Kaksoistrap Kaksoistrap Kaksoistrap Kaksoistrap Daniele di Spigno 194 (146+48) 416 Conny Persson 187 (140+47) 401 Fehaid Aldeehani 183 (137+46) 400 ==Naiset== Kilpailija Kilpailija Tulos Joukkue Tulos Skeet Skeet Skeet Skeet Skeet Skeet Jerjanik Avetisjan 96 (72+24) 203 Cristina Vitali 94 (70+24) 194 Svetlana Demina 92 (69+23) 189 Trap Trap Trap Trap Trap Trap Cindy Gentry 94 (71+23) 204 Satu Pusila 93 (68+25) 198 Delphine Racinet 92 (69+23) 198 Kaksoistrap Kaksoistrap Kaksoistrap Kaksoistrap Kaksoistrap Kaksoistrap Pia Julin 148 (109+39) 302 Pia Hansen 140 (105+35) 297 Miura Yoshiko 139 (105+34) 294 ==Pojat== Kilpailija Kilpailija Tulos Joukkue Tulos Skeet Skeet Skeet Skeet Skeet Skeet George Achilleos 122 339 Ondrej Voda 118 339 Andrzej Glyda 117 338 Trap Trap Trap Trap Trap Trap Oguzhan Tuzun 118 333 Abel Ampudia 113 322 Victor Shaw 113 320 Kaksoistrap Kaksoistrap Kaksoistrap Kaksoistrap Kaksoistrap Kaksoistrap Stefano Narducci 139 408 Roland Gerebics 138 370 Francesco Penna 136 363 ==Tytöt== Kilpailija Kilpailija Tulos Trap Trap Trap Trap Mopsi Veromaa 67 Lacy Holtz 62 Sonja Scheibl 60 Kaksoistrap Kaksoistrap Kaksoistrap Kaksoistrap Kyndra Hogan 99 Lacy Holtz 97 Susan Trindall 96 ==Mitalitaulukko== Sija Maa Yhteensä 1 6 1 4 11 2 3 2 1 6 3 2 3 1 6 4 2 1 3 6 5 2 1 1 4 6 2 0 1 3 7 2 0 0 2 8 1 0 0 1 9 0 3 0 3 10 0 2 0 2 11 0 1 1 2 11 0 1 1 2 11 0 1 1 2 11 0 1 1 2 15 0 1 0 1 15 0 1 0 1 15 0 1 0 1 18 0 0 2 2 19 0 0 1 1 19 0 0 1 1 19 0 0 1 1 ==Uudet ennätykset== Laji Ennätys Ennätys Kilpailija Kilpailija Päivä Miesten kaksoistrap ME 146 Daniele di Spigno 7.7.1999 Miesten kaksoistrap FME 194 (146+48) Daniele di Spigno 7.7.1999 Miesten skeet JME 368 Pietro Genga Andrea Benelli Ennio Falco 1999 ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ME=Maailmanennätys, FME=Finaali maailmanennätys, JME=Joukkue maailmanennätys ==Lähteet== *Kilpailun tulokset 1999 Luokka:Vuoden 1999 urheilu Luokka:Suomen ampumaurheilu Luokka:Tampereen urheilutapahtumat
Girona FC

Girona Futbol Club on jalkapalloseura Gironan kaupungista Espanjan Kataloniasta. Sen edustusjoukkue pelaa Espanjan korkeimmalla sarjatasolla Primera Divisiónissa. Seura perustettiin vuonna 1930, ja sen kotistadion on 13 500 -paikkainen Montilivi. == Historiaa == Kaudella 1935–1936 Girona voitti oman lohkonsa kolmeen lohkoon jaetussa Segundassa, mutta ei läpäissyt nousukarsintoja.Spain, Final Tables 1928–1939 RSSSF. Viitattu 17.6.2008. Kauden jälkeen alkoi Espanjan sisällissota, jonka aikana Girona osallistui muiden tasavaltalaisten hallitsemilla alueilla sijainneiden joukkueiden ohella niin sanottuun Välimeren liigaan kansallisen sarjatoiminnan ollessa keskeytettynä.Spain – Mediterranean League Libre 1937 RSSSF. Viitattu 17.6.2008. Tuolloin joukkuetta valmensi Espanjan maajoukkueen historian ensimmäinen valmentaja Francisco Bru. Kaudeksi 2008–2009 Girona nousi Segundaan vuosikymmenten tauon jälkeen voitettuaan ensin oman lohkonsa Segunda División B:ssä ja sitten nousukarsinnoissa Barakaldon ja Ceutan.Promoción a Segunda Futbolme. Viitattu 17.6.2008. Girona pelasi pääsarja Primera Divisiónissa kausina 2017–2018 ja 2018–2019. == Pelaajat == :Tilanne 7. elokuuta 2024. {| style="width: 260px;" Maalivahdit 1 Juan Carlos 13 Paulo Gazzaniga Puolustajat 3 Miguel Gutiérrez 4 Arnau Martínez 5 David López 6 Alejandro Francés 11 Valery Fernández 15 Juanpe 17 Daley Blind == Lähteet == == Aiheesta muualla == * Girona Futbol Clubin sivusto Girona Luokka:Katalonian urheilu Luokka:Gironan maakunta
SD Huesca

Sociedad Deportiva Huesca on jalkapalloseura Huescan kaupungista Espanjan Aragoniasta. Sen edustusjoukkue pelaa Espanjan toiseksi korkeimmalla sarjatasolla Segunda Divisiónissa. == Historiaa == Sociedad Deportiva Huescan edeltäjiä olivat Huesca Fútbol Club (1910–1927), Club Deportivo Huesca (1929–1936) ja Unión Deportiva Huesca (1940–1956), jotka vuorollaan hajosivat muun muassa talousvaikeuksien vuoksi.Historia SD Huesca. Viitattu 17.6.2008. Seuroista jälkimmäinen pelasi parhaimmillaan toiseksi korkeimmalla sarjatasolla Segunda Divisiónissa vuosina 1950–1953.Sociedad Deportiva Huesca Futbolme. Viitattu 17.6.2008. Nykyisen seuran perustamiskokous pidettiin 29. maaliskuuta 1960. Kaudeksi 1961–1962 seuran joukkue nousi Tercera Divisióniin, ja tulevat lähes 50 vuotta se vuorotteli tämän sarjan ja vuonna 1977 perustetun Segunda División B:n välillä. Vuonna 2006 Huesca ylsi Copa RFEF:n loppuotteluun, jossa Puertollano oli kuitenkin parempi maalein 3–1.Spain – List of Copa RFEF Finals RSSSF. Viitattu 17.6.2008. Kaudella 2007–2008 Huesca sijoittui Segunda División B:n lohkossa 2 toiseksi ja pääsi nousukarsintoihin. Nousukarsinnoissa se voitti Gavàn ja Écijan,Promoción a Segunda Futbolme. Viitattu 17.6.2008. minkä myötä seura nousi ensimmäistä kertaa nykyhistoriassaan Primera Divisióniin. Kaudella 2008–2009 sarjassa pelasi toinenkin aragonialaisjoukkue Real Zaragoza. == Lähteet == == Aiheesta muualla == * Sociedad Deportiva Huescan sivusto Huesca Luokka:Huescan maakunta
Richard O’Connor (jalkapalloilija)

Richard O'Connor (s. 30. elokuuta 1978 Wandsworth, Yhdistynyt kuningaskunta) on anguillalainen jalkapalloilija, pelipaikaltaan hyökkääjä. O'Connor on Anguillan jalkapallomaajoukkueen kaikkien aikojen paras maalintekijä viidellä maalillaan. Hänen nykyinen seuransa on Leatherhead FC, jota ennen hän on pelannut Wimbledon FC:ssä. Luokka:Anguillalaiset jalkapalloilijat Luokka:Vuonna 1978 syntyneet Luokka:Elävät henkilöt
Gonzalo Castro

Gonzalo Castro Randon (s. 11. kesäkuuta 1987 Wuppertal, Länsi-Saksa) on saksalainen jalkapalloilija, jolla on espanjalaiset sukujuuret. Castron pelipaikka on laitapuolustaja tai laitalinkki. Hän on edustanut Saksan Bundesliigassa pisimpään Bayer 04 Leverkusenia sekä sen jälkeen Borussia Dortmundia, VfB Stuttgartia ja viimeksi kaudella 2021–2022 Arminia Bielefeldiä. Saksan maajoukkueessa Castro teki ensiesiintymisensä 28. maaliskuuta 2007 Tanskaa vastaan pelatussa ystävyysottelussa. Hänellä olisi ollut mahdollisuus edustaa tilaisuuden tullen myös Espanjaa, mutta hän valitsi Saksan. Nuorten tasolla hän edusti Saksaa alle 21-vuotiaiden EM-kilpailuissa vuosina 2006 ja 2009. Jälkimmäisellä kerralla Saksa voitti Euroopan- mestaruuden ja Castro teki lopputurnauksessa kaksi maalia Englantia vastaan, yhden alkulohkon viimeisessä ottelussa ja yhden loppuottelussa. == Lähteet == Luokka:Saksalaiset jalkapalloilijat Luokka:Vuonna 1987 syntyneet Luokka:Elävät henkilöt
Milan Vidmar

Milan Vidmar (22. kesäkuuta 1885 Ljubljana, Itävalta-Unkari – 9. lokakuuta 1962, Ljubljana, Slovenian sosialistinen tasavalta, Jugoslavia) oli slovenialainen sähköinsinööri, shakinpelaaja, shakkiteoreetikko, filosofi ja kirjailija. Vidmar kirjoitti useita shakki- sekä muita kirjoja: *Pol stoletja ob šahovnici (Half a century at the chessboard) (Ljubljana 1951), *Šah (Chess), *Razgovori o šahu z začetnikom (Conversations on chess with a beginner) *Goldene Schachzeiten (The Golden Times of Chess) *Transformatorji (Transformers), *Problemi prenosa električne energije (Problems of electric energy transmission), *Pogovori o elektrotehniki (Talkings about electrotechnics), *Med Evropo in Ameriko (Between Europe and America), *Moj pogled na svet (My view of the World), *Oslovski most (Pons asinorum) (Merkur, Ljubljana 1936). ==Aiheesta muualla== * Luokka:Insinöörit Luokka:Slovenialaiset kirjailijat Luokka:Slovenialaiset shakinpelaajat Luokka:Vuonna 1885 syntyneet Luokka:Vuonna 1962 kuolleet
Lajos Steiner

Lajos Steiner (14. kesäkuuta 1903 Nagyvárad – 22. huhtikuuta 1975 Sydney) oli unkarilaissyntyinen australialainen shakinpelaaja. https://adb.anu.edu.au/biography/steiner-lajos-11758 Steiner voitti Australian shakkimestaruuden neljästi: vuosina 1945, 1946/47, 1952/53 ja 1958/59. == Lähteet == ==Aiheesta muualla== * Luokka:Unkarilaiset shakinpelaajat Luokka:Australialaiset shakinpelaajat Luokka:Vuonna 1903 syntyneet Luokka:Vuonna 1975 kuolleet
Herrainpäivät

Herrainpäivät eli herrainkokous (ruots. herredag) oli Ruotsissa myöhäiskeskiajalta 1600-luvulle asti käytetty nimitys maallisen ja hengellisen ylimystön kokouksesta. Herrainpäivät kehittyivät valtaneuvoston kokouksista, joihin kutsuttiin neuvoston ulkopuolisia ylimyksiä. Päiville alettiin 1400-luvulla kutsua myös porvariston ja talonpoikien edustajia. Näin herrainpäivistä kehittyi nelisäätyiset valtiopäivät. Herrainpäivät nimitys väistyi valtiopäivät nimityksen sijalta 1600-luvun aikana. Yleensä herrainpäivät kutsuttiin koolle vain erityisen tärkeiden asioiden vuoksi. Tällaisia asioita olivat esimerkiksi kuninkaan tai valtionhoitajan vaali. Vallassa ollut hallitsija ei juurikaan kutsunut herrainpäiviä koolle. Tanskassa kutsuttiin herrainpäiviksi (tansk. herredag) 1500- ja 1600-luvulla vuosittaista valtaneuvoston kokousta. Kokouksessa hallitsija ja neuvosto muodostivat maan korkeimman oikeusasteen. ==Lähteet== ===Viitteet=== * Iso tietosanakirja, Otava 1932 * Uusi tietosanakirja, Tietosanakirja Oy 1961 Luokka:Säätyvaltiopäivät
Kultaranta VII

Kultaranta VII on Suomen tasavallan presidentin entinen virkavene, joka valmistui vuonna 1983. Se korvasi vuonna 1974 käyttöön otetun Kultaranta VI:n, ja sen korvasi vuonna 2008 Kultaranta VIII. Kultaranta VII on 12,5 metriä pitkä ja 4,5 metriä leveä. Siinä on 2 kpl 375-hevosvoimaista dieselmoottoria ja sen huippunopeus on 20 solmua. Veneeseen mahtuu kaksihenkisen miehistön lisäksi 12 matkustajaa.http://www.turunsanomat.fi/kotimaa/?ts=1,3:1002:0:0,4:2:0:1:2005-08-05,104:2:318430,1:0:0:0:0:0: Tarja Halonen on kertonut, että ennen Putinin vierailua Suomessa käynyt etukäteisvalmistelukunta kommentoi Kultaranta VII:ää sanoin: "Onpa kivannäköinen yhteysalus, mutta missä se jahti on?"http://www.rannikkoseudunsanomat.fi/2008/kesakuu/170608/-SP- KULTARANTAVENE.html ==Katso myös== *Kultaranta-nimiset presidentin veneet ==Lähteet== == Aiheesta muualla == * Suomen presidenttien Kultaranta-veneet kautta aikojen VII
Arnold–Chiarin epämuodostuma

Arnold–Chiarin epämuodostuma on harvinainen neurologinen sairaus. Diagnosoituja tapauksia on vähän, ja heistä suurin osa on aikuisia. Sairaus ilmenee pikkuaivojen ja aivorungon epämuodostumana. == Tausta == Epämuodostuma on nimetty sitä 1890-luvulla tutkineiden Hans von Chiarin ja Julius Arnoldin mukaan. Ensimmäisenä tautia kuvaili kuitenkin John Cleland vuonna 1883. == Jaottelu == Arnold–Chiarin epämuodostuma jaetaan neljään tyyppiin: *Chiari 1: Pikkuaivot, joskus myös aivorungon alaosa eli ydinjatke, työntyvät selkäydinkanavaan. Kallon takakuoppa on ahdas. Tyypin 1 epämuodostuma on yleisempi naisilla (3:2), ja sen tyypillisiä oireita ovat päänsärky, kipu niskassa, nielemisvaikeudet, huimaus, raajojen puutuminen, aivohermohalvaukset, pikkuaivo-oireet, selkäytimen puristumisesta johtuvat oireet, kuten virtsan- ja ulosteenpidätyskyvyttömyys, tuntopuutokset ja raajaheikkous. Sairaus voi olla myös oireeton. Sairaus ei ole parannettavissa, mutta oireita voidaan hoitaa leikkauksella. Leikkaus voi olla vaikuttava hoitomuoto silloin, kun kyseessä on oireileva potilas. Suomessa arvioidaan olevan tuhansia potilaita, mutta sairautta tunnetaan heikosti. Sairautta esiintyy kaikkialla maailmassa, ja se voi olla perinnöllinen. *Chiari 2: Pikkuaivomato (vermis), aivorunko ja IV aivokammio työntyvät selkäydinkanavaan. Chiari 2 -epämuodostumassa on yleensä selkäytimen rakennehäiriö meningomyeloseele ja aivoselkäydinnesteen kiertohäiriö hydrokefalus. *Chiari 3: aivojen takaosan hermokudos ja aivorunko työntyvät selkäydinkanavaan. *Chiari 4: Pikkuaivot ovat kehittymättömät. Tilaa sanotaan hypoplasiaksi. Tyypit 2–4 todetaan yleensä jo sikiötutkimuksessa tai pian syntymän jälkeen. Tyyppi 2 ja 3 ovat henkeä uhkaavia sairauksia, ja niiden hoito on aina leikkaushoito. Tyypin 1 oireet alkavat joskus jo lapsuudessa mutta yleensä vasta aikuisiässä. Chiarin epämuodostuma diagnosoidaan useasti jo pikkulapsilla tai myöhemmin murrosiässä mutta aikuisilla monesti vasta sattumalöydöksenä. == Järjestöt == Suomessa toimii Suomen chiari- ja syringomyeliayhdistys, jonka tavoite on tehdä sairauksia tunnetuiksi. == Lähteet == == Aiheesta muualla == *MOT Harvinaisen sairauden kourissa, Yle Areena * Suomen chiari- ja syringomyeliayhdistys Luokka:Aivosairaudet Luokka:Seulonnan keskeiset artikkelit
Tyree Cooper

Tyree Cooper (s. Chicago, Yhdysvallat), taiteilijanimeltään usein pelkkä Tyree, on yhdysvaltalainen dj ja housemusiikin tuottaja. Häntä pidetään erityisesti yhtenä hip house -tyylisuunnan pioneereista. Cooper varttui Chicagossa. Nuorena hänen intohimonaan olivat 1960-luvun soulmusiikki ja koripallo. Dj-toimintansa hän aloitti high school -aikoinaan, jolloin häntä innoittivat muun muassa Music Box -klubin Ron Hardy ja WBMX-radioasemalle tanssimusiikkimiksauksia tehnyt Hot Mix 5 -dj-ryhmä. Vuonna 1986 Cooper teki ensimmäisen levytyksensä. Tätä seurasi vuosikymmenen loppuun mennessä sarja tunnettuja house-äänitteitä, esimerkiksi acid housea edustava single "Acid Over" (1987/1988) ja hip house -klassikko "Turn up the Bass" (1988, vokaaliosuuksissa Kool Rock Steady). Myöhemmin Cooper on tehnyt myös uudelleenmiksauksia muiden artistien tuotannosta ja perustanut oman levymerkin, Supa Dupa Records. == Lähteet == * Tyree Cooper , The DJ List == Aiheesta muualla == * Tyree Cooperin ja Supa Dupa Recordsin sivut * * Tyree Cooper Discogs-sivustolla Luokka:Yhdysvaltalaiset DJ:t Luokka:Yhdysvaltalaiset house-artistit Luokka:Syntymävuosi puuttuu Luokka:Elävät henkilöt
Nordfynin kunta

Nordfyn on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 29 662 asukasta, ja sen pinta-ala oli 452,3 neliökilometriä. Kunnan keskustaajama on nimeltään Bogense. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Bogensen, Otterupin ja Søndersøn kunnat yhdistyivät. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Klinte Sogn * 2: Krogsbølle Sogn * 3: Bogense Sogn * 4: Nørre Sandager Sogn * 5: Grindløse Sog * 6: Nørre Næraa Sogn * 7: Ore Sogn * 8: Skovby Sogn * 9: Guldbjerg Sogn * 10: Ejlby Sogn * 11: Melby Sogn * 12: Nørre Højrup Sogn * 13: Uggerslev Sog * 14: Bederslev Sogn * 15: Norup Sogn * 16: Hårslev Sogn * 17: Særslev Sogn * 18: Skamby Sogn * 19: Hjadstrup Sogn * 20: Otterup Sogn * 21: Skeby Sogn * 22: Veflinge Sogn * 23: Vigerslev Sog * 24: Søndersø Sogn * 25: Lunde Sogn * 26: Østrup Sogn ==Lähteet== ==Aiheesta muualla== * Nordfynin kunnan kotisivut *
Wolfgang Records

Wolfgang Records oli suomalainen levy-yhtiö. Vuoden 2007 syyskuussa se yhdistyi Merceedees Tuotannon kanssa muodostaen Backstage Alliancen. Yhtiön levymerkit olivat Macedonia (klassinen), Major Leidén Productions (rock), Silence. ("Silence dot", myöhemmin Silenze.; jazz, ambient, etno) ja Wolfram (pop, reggae). == Yhtyeet == Wolfgang Recordsin artisteja olivat muiden muassa * Alamaailman Vasarat * Hanoi Rocks * Jeavestone * Kapteeni Ä-ni * Kompostikopla * Pelle Miljoona * Soul Captain Band * Wigwam Luokka:Entiset suomalaiset levy-yhtiöt
Deputaatti

Deputaatti (lat. dēputā'tus) on muuna kuin rahana suoritettava vero eli luontoisvero. Erityisesti deputaatiksi kutsuttiin papeille suoritettavaa veroa Viipurin läänissä. Deputaatti-niminen maavero syntyi, kun papeille menevä osa kymmenyksistä (tertiaalikymmenykset eli kolmannesjyvät) ja kirkolle menevä osa kruununkymmenyksistä yhdistettiin Venäjän vallan alla olleessa läänissä. Koko läänistä kannettava jyvämäärä jaettiin kaikkien perintö- ja kruununtilojen suoritettavaksi. Veron kokosi valtion veronkantomies, joka toimitti jyvät papeille. Deputaatin keräämistä jatkettiin vuoden 1811 jälkeenkin, jolloin Viipurin lääni yhdistettiin Suomeen. Se lakkautettiin vasta läänin verotusta uudistettaessa 16. heinäkuuta 1886 annetulla ja 1889 toimeenpannulla asetuksella. Deputaatin sijalle tuli tavallinen kymmenysvero. ==Lähteet== * Tietosanakirja, Tietosanakirja-osakeyhtiö 1910 * Iso tietosanakirja, Otava 1931 Luokka:Historialliset verot
Russ Tamblyn

Russell Irving Tamblyn (s. 30. joulukuuta 1934 Los Angeles, Kalifornia) on yhdysvaltalainen näyttelijä. Hänet tunnetaan kenties parhaiten roolistaan Riffina vuoden 1961 musikaalielokuvassa West Side Story. Tamblyn tunnetaan lisäksi roolistaan psykiatri Lawrence Jacobyna kulttisarjassa Twin Peaks (1990–1991). Hän sai parhaan miessivuosan Oscar-ehdokkuuden vuoden 1957 elokuvasta Peyton Place – vihan tyyssija. Tamblynin isä oli näyttelijä Eddie Tamblyn, ja hänen vanhempi veljensä Larry on muusikko. Tamblyn on ollut kolmesti naimisissa, ja hänen tyttärensä Amber on isänsä tavoin näyttelijä. == Lähteet == == Aiheesta muualla == *Tamblynin viralliset kotisivut * Luokka:Yhdysvaltalaiset näyttelijät Luokka:Vuonna 1934 syntyneet Luokka:Elävät henkilöt
Hans von Chiari

Hans von Chiari (14. syyskuuta 1851 Wien Itävalta – toukokuu 1916 Straßburg) oli itävaltalainen patologi, jonka mukaan ovat saaneet nimensä Budd–Chiari- oireyhtymä ja erityisesti Arnold–Chiari-epämuodostuma. Chiarin isä oli wieniläinen gynekologi Johann Baptist Chiari. Vuonna 1906 Chiarista tuli patologisen anatomian professori Strassburgiin, ja hän toimi virassa kuolemaansa asti. ==Lähteet== * Whonamedit Luokka:Itävaltalaiset lääkärit Luokka:vuonna 1851 syntyneet Luokka:Vuonna 1916 kuolleet
Koalat

Koalat eli pussikarhut (Phascolarctidae) on harvaetuhampaisten pussieläinten lahkoon kuuluva nisäkäsheimo. Siihen kuuluu yksi hengissä säilynyt laji (koala), kuusi fossiilien perusteella hyvin tunnettua lajia, viisi vähemmän tunnettua fossiililajia sekä kaksi fossiilia, joiden taksonomiasta tieteilijät eivät ole päässeet yksimielisyyteen, mutta jotka on asetettu tähän heimoon. Koalojen heimo on peräisin aikaiselta mioseenikaudelta. == Suvut ja lajit == Heimoon kuuluvat seuraavat suvut ja lajit: * ?Suku †Cundokoala **†Cundokoala yorkensis * ?Suku †Nimiokoala **†Nimiokoala greystanesi * Suku †Madakoala **†Madakoala robustus **†Madakoala wellsi **†Madakoala devisi * Suku †Litokoala **†Litokoala garyjohnstoni **†Litokoala kutjamarpensis **†Litokoala kanunkaensis * Suku †Koobor **†Koobor jimbarrati **†Koobor notabilis * Suku †Perikoala **†Perikoala palankarinnica **†Perikoala robustus * Suku Phascolarctos **†Phascolarctos maris **Koala eli pussikarhu – Phascolarctos cinereus **†Jättiläiskoala – Phascolarctos stirtoni == Lähteet == == Aiheesta muualla == * Fauna of Australia: Phascolarctidae (pdf) *
Faaborg-Midtfynin kunta

Faaborg-Midtfyn (myös Fåborg-Midtfyn) on Etelä-Tanskan alueella Tanskassa sijaitseva kunta. Vuoden 2020 huhtikuussa kunnassa oli 51 519 asukasta, ja sen pinta-ala oli 633,6 neliökilometriä. Kunnan keskustaajama on nimeltään Ringe. Kunta syntyi 1. tammikuuta 2007 Tanskan kuntauudistuksen seurauksena, jolloin entiset Brobyn kunta, Ringen kunta, Årslevin kunta, Ryslingen kunta ja Faaborgin kunta yhdistyivät. ==Seurakunnat== Seuraavassa on esitetty luettelo kunnan alueella sijaitsevista seurakunnista (). Luettelon numerot viittaavat oheisen kartan numeroihin. * 1: Nørre Lyndelse Sogn * 2: Årslev Sogn * 3: Sønder Nærå Sogn * 4: Rolfsted Sogn * 5: Nørre Broby Sogn * 6: Vejle Sogn * 7: Allested Sogn * 8: Nørre Søby Sogn * 9: Sønder Højrup Sogn * 10: Søllinge Sogn * 11: Hellerup Sogn * 12: Sønder Broby Sogn * 13: Hillerslev Sogn * 14: Heden Sogn * 15: Vantinge Sogn * 16: Gestelev Sogn * 17: Ringe Sogn * 18: Ryslinge Sogn * 19: Gislev Sogn * 20: Vester Hæsinge Sogn * 21: Sandholts Lyndelse Sogn * 22: Øster Hæsinge Sogn * 23: Espe Sogn * 24: Herringe Sogn * 25: Kværndrup Sogn * 26: Håstrup Sogn * 27: Svanninge Sogn * 28: Brahetrolleborg Sogn * 29: Krarup Sogn * 30: Horne Sogn * 31: Fåborg Sogn * 32: Diernæs Sogn * 33: Vester Åby Sogn * 34: Åstrup Sogn * 35: Lyø Sogn * 36: Avernakø Sogn ==Lähteet== ==Aiheesta muualla== * Faaborg-Midtfynin kunnan kotisivut Luokka:Etelä-Tanskan kunnat
The Sweet featuring ”Little Willy” & ”Blockbuster”

The Sweet featuring "Little Willy" & "Blockbuster" on brittiläisen Sweet- yhtyeen ensimmäinen albumijulkaisu Pohjois-Amerikassa. Se koostuu lähinnä Euroopassa julkaistujen singlejen a- ja b-puolista. ”Little Willy” -single nousi Yhdysvaltojen singlelistalla vuonna 1973 kolmanneksi, mikä on yhtyeen korkein sijoitus kyseisellä listalla. ==Kappaleet== A-puoli # # # # # B-puoli # * # # # # ===CD-version bonuskappaleet=== # * Jeanie (Connolly/Priest/Scott/Tucker) #Poppa Joe (Chinn/Chapman) #Alexander Graham Bell (Chinn/Chapman) #Co-Co (Chinn/Chapman) #Funny Funny (Chinn/Chapman) ==Kokoonpano== ===The Sweet=== *Brian Connolly – laulu *Andy Scott – kitara, laulu *Steve Priest – basso, laulu *Mick Tucker – rummut, laulu ===Vierailijat=== *Studiomuusikoita (mm. Mike Chapman, Pip Williams ja Phil Wainman) ==Arvostelut== *Allmusic ()http://www.allmusic.com/album/r676225 ==Lähteet== Luokka:Vuoden 1973 kokoelma-albumit Luokka:Sweetin kokoelma-albumit
Alfafetoproteiini

Alfafetoproteiini (AFP) on sikiön veren valkuaisaine eli proteiini, joka luokitellaan albumiineihin. Se kuuluu fetoproteiineihin. Alfafetoproteiinia on sikiön veressä normaalisti enemmän kuin äidin. Jos sitä esiintyy äidin veressä runsaasti, kyseessä voi olla sikiön kehityshäiriö. Alfafetoproteiini määritetään noin 15. raskausviikolla otetun verinäytteen seerumista.Avoin yliopisto Alfafetoproteiini on myös aikuisilla ja lapsilla merkkinä joistakin kasvaimista. == Katso myös == *Teratooma *tuumorimarkkeri *syöpämerkkiaine *hepatiitti ==Lähteet== *Terveysportti.fi *Medicum ===Viitteet=== Luokka:Molekyylibiologia Luokka:Veri
Toinen käsittely – kunnianosoitus Alivaltiosihteerille

Toinen käsittely – kunnianosoitus Alivaltiosihteerille on tribuuttialbumi, joka sisältää eri suomalaisartistien ja -yhtyeiden tulkintoja Alivaltiosihteerin kappaleista. Levy julkaistiin helmikuussa 1995. == Kappaleet == #Yö: #Klamydia: #Punk Lurex O.K.: #Yksi ruusu: #Popeda: #Love Handles: #Jalla Jalla: #Pojat: #Satu ja Vaahtopäät: #Advanced Art: #Eläkeläiset: #Tehosekoitin: #Riksa & iloa ja valoa: #Slobo Horo: #Raaka-Arska & Rengasraudat: #Alivaltiosihteeri: #Tampere No-Stars: ==Lähteet== == Aiheesta muualla == * Toinen käsittely finnmusic.net -sivustolla * Toinen käsittely discogs.com -sivustolla Luokka:Vuoden 1995 albumit Luokka:Suomalaiset huumorialbumit Luokka:Tribuuttialbumit Luokka:Alivaltiosihteeri
Aina nälkä – Veljien 20 pahinta hittiä

Aina nälkä – Veljien 20 pahinta hittiä on suomalaisen Sielun Veljet -yhtyeen kokoelmalevy. Se julkaistiin vuonna 2003. == Kappaleet == # # # # # # # # # # # # # # # # # # # # ==Kokoonpano== * Ismo Alanko - laulu, kitara, basso, sello, piano, sähköurut * Jukka Orma - kitara, kielisoittimet, basso, sähköurut, saksofoni, rytmikone, laulu * Jouko Hohko - basso, kitara, laulu * Alf Forsman - rummut, lyömäsoittimet Luokka:Vuoden 2003 kokoelma-albumit Luokka:Sielun Veljien albumit
Suomirokkia

Suomirokkia on Poko Rekordsin kokoelmalevysarja, jota on julkaistu vuodesta 1998 lähtien. Levyt sisältävät kappaleita eri esittäjiltä, joko saman vuoden tärkeimmät hitit tai vanhempia klassikoita. Kahtena ensimmäisenä vuonna kokoelmia ilmestyi kaksi per vuosi, mutta sittemmin levyjä on julkaistu yksi joka kevät. Kokoelmilla on yleensä jokin tietty teema. == Kokoelmat == * Suomirokkia – 20 kesäistä suomirockin klassikkoa (1998) * Suomirokkia II – 20 syksyistä suomirockin klassikkoa (1998) * Suomirokkia 3 – 42 laulua rakkaudesta (1999) * Suomirokkia 4 – 24 rytinärockin klassikkoa (1999) * Suomirokkia 5 – 40 kaikkien aikojen Suomirock-klassikkoa (2000) * Suomirokkia 6 – 40 eilisen, tämän päivän ja huomisen tähteä (2001) * Suomirokkia 7 – 38 unohtumatonta suomirokkihittiä (2002) * Suomirokkia 8 – 38 galaksin kovinta suomirock-hittiä (2003) * Suomirokkia 9 – 36 Suomirokin helmeä - Poppia ja jytää (2004) * Suomirokkia 10 – Parhaat biisit suomirockin supertähdiltä (2005) * Suomirokkia 11 – Rokkaa kotona ja puutarhassa! (2006) * Suomirokkia 12 – 32 sinivalkoista rockhittiä! (2007) * Suomirokkia 13 – 20 sinivalkoista rockhittiä! (CD+DVD, 2008) * Suomirokkia 14 – 36 kuuminta kesähittiä! (2009) * Suomirokkia 15 – 20 vuoden kovinta hittiä! (2010) == Lähteet == * Luokka:Kokoelmalevysarjat
Jonathan Todd Ross

Jonathan Todd Ross (s. 30. toukokuuta 1978) on yhdysvaltalainen ääninäyttelijä, joka tuli tunnetuksi uransa alkuvaiheessa dubattuaan Marik Ishtaria ja Yami Marikia Yu-Gi-Oh! -animessa. Hän on useimmiten työskennellyt 4Kidsille New Yorkissa. ==Aiheesta muualla== * Voice Chasers * Anime News Network * TV.com * TVRage Luokka:Yhdysvaltalaiset ääninäyttelijät Luokka:Yhdysvaltalaiset teatterinäyttelijät Luokka:Vuonna 1979 syntyneet Luokka:Elävät henkilöt
Fanfaari

Fanfaari (, vanh. alkajaistoitotus) on vaskipuhaltimilla – usein lyömäsoitinten säestämänä – esitettävä lyhyt musiikkikappale, joka liittyy suuriin seremonioihin. Fanfaari esitetään yleensä juuri ennen tapahtuman tai keskeisen ohjelmanumeron alkamista, merkittävän henkilön saapumista tai muistomerkin paljastamista. Jotkut taidemusiikin säveltäjät ovat säveltäneet fanfaareja. Tunnettuja ovat muun muassa Aaron Coplandin Fanfare for the Common Man (”Fanfaari kadunmiehelle”) ja Suomessa Aarre Merikannon säveltämä olympiafanfaari Helsingin olympialaisiin sekä alkufanfaari Artturi Ropen säveltämästä sotilasmarssista Sotamarsalkan hopeatorvet. Nykyään myös viihdeteollisuus käyttää fanfaareja; laajalti tunnettu on esimerkiksi 20th Century Fox -elokuvatuotantoyhtiön tunnusfanfaari (säveltänyt Alfred Newman), joka soi elokuvien aluksi. Luokka:Musiikkitermit Luokka:Taidemusiikin muodot
Thomas Köhler

Thomas Köhler (s. 25. kesäkuuta 1940) on Itä-Saksaa edustanut entinen ohjaskelkkailija. Hän voitti kultaa kaksissa talviolympialaisissa: Innsbruckissa 1964 ja Grenoblessa 1968. Grenoblessa hän sai lisäksi hopeaa. Köhler voitti 1960-luvulla lajinsa maailmanmestaruuskilpailuissa viisi mitalia, joista neljä oli kultaa ja yksi hopea. Luokka:Saksalaiset ohjaskelkkailijat Luokka:Saksalaiset olympiavoittajat Luokka:Vuonna 1940 syntyneet Luokka:Elävät henkilöt
Viterbon maakunta

Viterbon maakunta on yksi Italian maakunnista. Se sijaitsee Latiumin alueella Keski-Italiassa. Maakunnan pääkaupunki on Viterbo, jossa on yli 60 000 asukasta, kun taas muiden kaupunkien väkimäärä jää alle 20 tuhannen. Maakunta on pinta-alaltaan 3 612 neliökilometriäCitypopulation.de ja asukkaita siellä oli vuoden 2015 runsaat noin 320 000\. Maakunnassa on 60 kuntaa. Alueen järvien rannoilla on ollut asutusta tuhansien vuosien ajan. Bolsenanjärvi on muodostunut muinaisen tulivuorien kraatteriin.Locali d'Autore Monet tunnetuista etruskien asuma-alueista sijaitsevat Viterbossa. == Lähteet == == Aiheesta muualla == *Italy World Club (matkailusivusto) *Viterbo & Tuscia viterbese *
Raija Pirttimaa

Raija Pirttimaa on Jyväskylän yliopiston erityispedagogiikan yliopistonlehtori. Hän on ollut Oulun yliopiston erityispedagogiikan professori 1. elokuuta 2008 alkaen. Virka oli sijoitettu Oulun yliopiston kasvatustieteiden tiedekunnan Kajaanin opettajankoulutusyksikköön, jonka alana on oppimisen ja opetuksen erityispedagoginen tutkimus. ==Lähteet== * Kajaanin yliopisto, Raija Pirttimaa erityispedagogiikan professoriksi Kajaaniin === Viitteet === Luokka:Oulun yliopiston professorit Luokka:Syntymävuosi puuttuu Luokka:Elävät henkilöt Luokka:Suomalaiset professorit Luokka:Suomalaiset kasvatustieteilijät
Julian Grimau (albumi)

Julian Grimau on vuonna 1971 julkaistu uusintapainos Tapio Heinosen debyyttialbumista. Albumin ensipainos ilmestyi vuonna 1970 nimellä Tapio Heinonen. == Kappaleet == A-puoli # Aina lähtee juna jonnekin # Danny Boy # Don Juan # Eilen kun mä tiennyt en # Jossain on kukka ruusun # Julian Grimau B-puoli # Marie Marie # Minä tiedän sen sillä rakastan vain sinua # Monta vuotta sitten kello kymmenen # Nähdä saa ken tietää mitä tahtoo # Palaan sua hakemaan # Samanlainen onni Luokka:Vuoden 1970 albumit Luokka:Tapio Heinosen albumit
Oliver Pollock

Oliver Pollock (1737 Coleraine, Irlanti – 17. joulukuuta 1823 Pinckneyville, Mississippi) oli kauppias ja Yhdysvaltain itsenäisyyssodan aikainen talousmies. Pollock tunnetaan erityisesti dollarin symbolin ($) keksijänä. Ilmeisesti Pollock alkoi käyttämään symbolia jouduttuaan vuonna 1778 velkavankeuteen. Pollockin kaupunki Louisianassa on nimetty hänen mukaansa. == Lähteet == Luokka:Yhdysvaltalaiset henkilöt Luokka:Vuonna 1737 syntyneet Luokka:Vuonna 1823 kuolleet
Šota Arveladze

Šota Arveladze (, s. 22. helmikuuta 1973 Tbilisi Georgian SNT, Neuvostoliitto) on entinen georgialainen jalkapalloilija. Hänen veljensä Artšil Arveladze on myös ammattilaisjalkapalloilija. ==Ura== Ennen saapumistaan skotlantilaiseen Rangersiin 2001, Arveladze oli pelannut Dynamo Tbilisissä, Trabzonsporissa ja AFC Ajaxissa ollen kussakikin ainakin yhdellä kaudella paras maalintekijä. Kun hän edusti Trabzonsporia kaudella 1995–1996 hän oli Turkin Superliigan paras maalintekijä toisena ulkomaalaispelaajana Tarik Hodžićin jälkeen. Arveladze siirtyi Rangersiin vuonna 2001 kahden miljoonan punnan siirtosummalla. Vuonna 2005 hän palasi Alankomaihin liittyen AZ Alkmaarin joukkueeseen. Hän oli myös vakiopelaaja Georgian maajoukkueessa ja on tähän mennessä eniten maaottelumaaleja tehnyt georgialainen.Arveladze bids farewell to the national team of Georgia Hän lopetti aktiiviuransa 22. toukokuuta 2008, kun hän ilmoitti liittyvänsä Alkmaarin valmennusryhmään. ==Lähteet== Luokka:Georgialaiset jalkapalloilijat Luokka:Vuonna 1973 syntyneet Luokka:Elävät henkilöt
Gene Handley

Eugene Louis "Gene" Handley (25. marraskuuta 1914 – 12. huhtikuuta 2009) oli yhdysvaltalainen baseballpelaaja. Hän syntyi Kennettissä, Missourissa, ja opiskeli Bradleyn yliopistossa. Toinen baseballtähti, Lee Handley, oli hänen veljensä. Handley pelasi MLB-tasolla vuosina 1946–1947. Hänen seuransa oli Philadelphia Athletics. == Lähteet == Luokka:Yhdysvaltalaiset baseballpelaajat Luokka:Vuonna 1914 syntyneet Luokka:Vuonna 2009 kuolleet
Lee Handley

Lee Elmer Handley (13. heinäkuuta 1913 – 8. huhtikuuta 1970) oli yhdysvaltalainen baseballpelaaja. Hän vaikutti MLB-tasolla vuosina 1936–1947 seuroinaan Cincinnati Reds, Pittsburgh Pirates ja Philadelphia Phillies. 56-vuotiaana Pennsylvaniassa kuollut Lee Handley oli kollegansa Genen veli. == Lähteet == Luokka:Yhdysvaltalaiset baseballpelaajat Luokka:Vuonna 1913 syntyneet Luokka:Vuonna 1970 kuolleet
Rietin maakunta

Rietin maakunta () on maakunta Latiumin alueella Keski-Italiassa. Rietin maakunnan pinta-ala on 2 751 neliökilometriä ja asukasluku vajaat 160 000\. Maakunta muodostuu 73 kunnasta, ja sen pääkaupunki on Rieti. Rietin maakunta on perustettu vuonna 1927. == Lähteet == == Aiheesta muualla == *Virallinen sivusto *
Jääpallon Euroopan cup

Euroopan cup on jääpallossa vuosittain pelattava kilpailu eurooppalaisille seurajoukkueille. Ensimmäisen kerran Euroopan cup pelattiin vuonna 1974, mistä lähtien se on järjestetty joka vuosi lukuun ottamatta vuotta 1999. Kilpailun voitto on aina mennyt joko Venäjälle ja sen edeltäjälle Neuvostoliitolle tai Ruotsille. Mitaleilla on ollut joukkueita myös Suomesta ja Norjasta. Vuodesta 2003 alkaen Euroopan cup on pelattu jääpallon maailmancupin yhteydessä. Kilpailuun osallistuvat Euroopan maiden (yleensä Norjan, Ruotsin, Suomen ja Venäjän) edelliskauden mestarijoukkueet. == Mitalistit == Vuosi Mestari Hopeaa Pronssia 1974 SKA Sverdlovsk Falu BS 1975 Dynamo Moskova Ljusdals BK 1976 Dynamo Moskova Brobergs IF 1977 Dynamo Alma-Ata Oulun Luistinseura 1978 Dynamo Moskova Edsbyns IF 1979 IF Boltic Zorki Krasnogorsk 1980 Jenisei Krasnojarsk IF Boltic 1981 IF Boltic Jenisei Krasnojarsk 1982 IF Boltic Jenisei Krasnojarsk 1983 Jenisei Krasnojarsk IF Boltic 1984 IF Boltic Jenisei Krasnojarsk 1985 IF Boltic Jenisei Krasnojarsk Porvoon Akilles 1986 Jenisei Krasnojarsk Vetlanda BK Oulun Luistinseura 1987 Jenisei Krasnojarsk IFK Motala Helsingin IFK 1988 Jenisei Krasnojarsk Helsingin IFK IF Boltic 1989 Jenisei Krasnojarsk Västerås SK Botnia-69 1990 Västerås SK Oulun Luistinseura Dynamo Alma-Ata 1991 Vetlanda BK Jenisei Krasnojarsk Oulun Luistinseura 1992 Zorki Krasnogorsk Botnia-69 Vetlanda BK 1993 Västerås SK Warkauden Pallo -35 Zorki Krasnogorsk 1994 Västerås SK SKA Jekaterinburg Stabæk IF 1995 IF Boltic Sibselmash Novosibirsk Stabæk IF 1996 Västerås SK Vodnik Arkangeli Stabæk IF 1997 Sandvikens AIK Vodnik Arkangeli Botnia-69 1998 Västerås SK Vodnik Arkangeli Helsingin IFK 2000 Sandvikens AIK Vodnik Arkangeli Tornion Palloveikot 2001 Jenisei Krasnojarsk Västerås SK Oulun Luistinseura 2002 Vodnik Arkangeli Sandvikens AIK Tornion Palloveikot 2003 Vodnik Arkangeli Sandvikens AIK Mjøndalen IF 2004 Vodnik Arkangeli Edsbyns IF Mjøndalen IF 2005 Edsbyns IF Vodnik Arkangeli Tornion Palloveikot 2006 Dynamo Moskova Edsbyns IF Tornion Palloveikot 2007 Edsbyns IF Dynamo Moskova Stabæk IF 2008 Dynamo Moskova Edsbyns IF Stabæk IF, Oulun Luistinseura 2009 Dynamo Moskova Västerås SK Oulun Luistinseura *Vuonna 2008 pronssiottelua ei pystytty pelaamaan sääolojen vuoksi, joten Oulun Luistinseura ja Stabæk IF jakoivat pronssisijan.http://www.ols.fi/jaapallo/www/uutiset/26.10.-ols-pronssit- taskussa-kotimatkalle.html == Lähteet == == Aiheesta muualla == *Svenska Bandyförbundet - Europacupen Luokka:Jääpallokilpailut
Driver 2

Driver 2 (myös nimellä Driver 2: The Wheelman is Back) on Reflections Interactiven kehittämä ja Infogramesin julkaisema Driver-pelisarjaan kuuluva ajo- ja toimintapeli. Peli julkaistiin vuonna 2000 PlayStationille ja kaksi vuotta myöhemmin Game Boy Advancelle. Peli on jatko-osa Driverille. Pelaaja ohjaa ykkösosan tapaan peitetehtävissä olevaa poliisia nimeltä John Tanner. Pelissä Tanner pystyy myös tulemaan autosta ulos, toisin kuin ensimmäisessä osassa. Hän ei kuitenkaan pysty ampumaan. Pelin juoni koostuu erilaisista tehtävistä, joita Tannerin on suoritettava onnistuneesti annettujen aikarajojen puitteissa. Pelin sisältö koostuu neljästä eri kaupungista: Chicago, Havanna, Las Vegas ja Rio de Janeiro. Jokaisessa kaupungissa on noin kymmenen tehtävää, joissa pitää esimerkiksi varjostaa autoja tai tuhota niitä. ==Lähteet== == Aiheesta muualla == * Luokka:Vuoden 2000 videopelit Luokka:Toimintapelit Luokka:Avoimen pelimaailman pelit Luokka:PlayStation- pelit Luokka:Game Boy Advance -pelit Luokka:Driver-pelit